শুভ বিজ্ঞান

, যা আগে **দ্য ইনস্টিটিউট ফর রিসার্চ ইন হিউম্যান হ্যাপিনেস** নামে পরিচিত ছিল, জাপানের একটি নতুন ধর্মীয় আন্দোলন। ১৯৮৬ সালের ৬ অক্টোবর ওয়াল স্ট্রিটের প্রাক্তন ব্যবসায়ী রিউহো ওকাওয়া এটি প্রতিষ্ঠা করেন। তার অনুসারীরা তাকে শুক্র গ্রহ থেকে আসা এক পরম সত্তার অবতার হিসেবে মনে করেন। হ্যাপি সায়েন্সকে একটি কাল্ট বা উগ্রপন্থী গোষ্ঠী হিসেবেও বর্ণনা করা হয়েছে।

হ্যাপি সায়েন্স গ্রুপের অধীনে আইআরএইচ প্রেস নামে একটি প্রকাশনা বিভাগ, হ্যাপি সায়েন্স একাডেমি ও হ্যাপি সায়েন্স ইউনিভার্সিটি নামে শিক্ষা প্রতিষ্ঠান রয়েছে। এছাড়াও হ্যাপিনেস রিয়ালাইজেশন পার্টি নামে একটি রাজনৈতিক দল এবং নিউ স্টার প্রোডাকশন, এআরআই প্রোডাকশন ও এইচএস পিকচার্স স্টুডিও নামে তিনটি বিনোদন মাধ্যম রয়েছে।

## ইতিহাস
১৯৮৬ সালের ১৫ জুলাই রিউহো ওকাওয়া টোমেন কর্পোরেশন (বর্তমান টয়োটা সুশো) থেকে পদত্যাগ করেন। এরপর ৬ অক্টোবর তিনি 'হ্যাপি সায়েন্স' নামে নিজের সংগঠনটি প্রতিষ্ঠা করেন। তবে ১৯৯১ সালের ৭ মার্চের আগে জাপানি সরকার একে ধর্মীয় সংগঠন হিসেবে স্বীকৃতি দেয়নি। রিউহো ওকাওয়ার মতে, তাদের লক্ষ্য হলো "সত্য প্রচারের মাধ্যমে মানবতার জন্য সুখ বয়ে আনা"। প্রতিষ্ঠানটি তৈরির আগে ওকাওয়া "আধ্যাত্মিক বার্তা" সম্বলিত বেশ কিছু বই প্রকাশ করেন। এসব বইয়ে দাবি করা হয় যে, তিনি যিশু খ্রিস্ট, কনফুসিয়াস এবং নিচিরেনের মতো ধর্মীয় ও ঐতিহাসিক ব্যক্তিদের বাণী প্রচার করছেন। ১৯৮৭ সালে তিনি 'দ্য লজ অফ দ্য সান', 'দ্য গোল্ডেন লজ' এবং 'দ্য লজ অফ ইটারনিটি' বইগুলো প্রকাশ করেন। এই বইগুলো এবং তাদের প্রধান সূত্র 'দ্য ধর্ম অফ দ্য রাইট মাইন্ড' হ্যাপি সায়েন্সের মূল পাঠ্য হিসেবে বিবেচিত।

## শিক্ষা বা আদর্শ
হ্যাপি সায়েন্সের মূল আদর্শগুলো হলো "সঠিক মনের অনুসন্ধান", "চতুর্বিধ পথ" এবং এল কান্তারেতে বিশ্বাস। ওকাওয়ার মতে, সুখ পেতে হলে কাউকে সুখের চারটি নীতি বা "চতুর্বিধ পথ" অনুসরণ করতে হবে। এগুলো হলো: দানশীল ভালোবাসা, জ্ঞান, আত্মদর্শন এবং উন্নতি। হ্যাপি সায়েন্সে যোগদানের একমাত্র শর্ত হলো—আবেদনকারীকে অবশ্যই সত্য অনুসন্ধানের আকাঙ্ক্ষা থাকতে হবে এবং পৃথিবীতে ভালোবাসা, শান্তি ও সুখ প্রতিষ্ঠায় অবদান রাখার মানসিকতা থাকতে হবে। অন্যান্য বিশ্বাসের মধ্যে তারা পুনর্জন্ম, ফেরেশতা, দানব, স্বর্গ, নরক এবং ভিনগ্রহের প্রাণীর অস্তিত্বে বিশ্বাস করে। হ্যাপি সায়েন্সের সদস্যরা সংগঠনের বিভিন্ন স্তরে পদোন্নতির জন্য প্রশিক্ষণ কোর্স এবং "যোগ্যতা সেমিনারে" অংশ নেন।

একই সাথে, এই সংগঠনের রাজনৈতিক শাখা হ্যাপিনেস রিয়ালাইজেশন পার্টি জাপানের সামরিক শক্তি বৃদ্ধি এবং পারমাণবিক নিরোধক ব্যবহারের মতো রাজনৈতিক দৃষ্টিভঙ্গি প্রচার করে। তারা চীনের নানজিং হত্যাকাণ্ড এবং দক্ষিণ কোরিয়ার কমফোর্ট উইমেন বা যুদ্ধকালীন দাসত্বের মতো ঐতিহাসিক ঘটনাগুলো অস্বীকার করে। তাদের অন্যান্য অবস্থানের মধ্যে রয়েছে অবকাঠামো ব্যয়, প্রাকৃতিক দুর্যোগ প্রতিরোধ, নগর উন্নয়ন এবং বাঁধ নির্মাণে সমর্থন। তারা অর্থনৈতিক রক্ষণশীলতা, যুক্তরাষ্ট্র-জাপান জোট শক্তিশালী করা এবং গুণাবলী-ভিত্তিক নেতৃত্বের পক্ষালম্বন করে। ২০১৮ সালের হিসাব অনুযায়ী, এই রাজনৈতিক দলের ২১ জন স্থানীয় কাউন্সিলর ছিলেন।

### উপাসনার বিষয়বস্তু
হ্যাপি সায়েন্স 'এল কান্তারে' নামে এক দেবতার উপাসনা করে। তারা বিশ্বাস করে এল কান্তারে হলেন "পৃথিবীর সর্বোচ্চ ঈশ্বর এবং সকল দেবতার অধিপতি"। তাদের বিশ্বাস, এই সত্তাটি ৩৩০ মিলিয়ন বছর আগে প্রথম পৃথিবীতে জন্মগ্রহণ করেছিলেন। তারা মনে করে বিভিন্ন সময়ে এই সত্তাটিকেই এলোহিম, ওডিন, থোথ, ওফিয়ালিস (ওসাইরিস), হার্মিস এবং গৌতম বুদ্ধ হিসেবে পূজা করা হয়েছে। ওকাওয়া নিজেকে এই সত্তার বর্তমান অবতার হিসেবে দাবি করেন।

## স্থাপনা

সংগঠনটির প্রধান কার্যালয়, উপাসনা কেন্দ্র এবং প্রচার কেন্দ্রগুলো জাপান ও অন্যান্য দেশে অবস্থিত। উপাসনা কেন্দ্রগুলোকে 'শোজা' (সংস্কৃতে বিহার) বা 'শোশিনকান' বলা হয়। ১৯৯৪ সালে নিউইয়র্কে তাদের প্রথম বিদেশি শাখা "হ্যাপিনেস সায়েন্স ইউএসএ" প্রতিষ্ঠিত হয়। দক্ষিণ কোরিয়া, ব্রাজিল, উগান্ডা, যুক্তরাজ্য, অস্ট্রেলিয়া, ভারত এবং সিঙ্গাপুরসহ বেশ কয়েকটি দেশে তাদের শাখা রয়েছে। উপাসনালয় ছাড়াও হ্যাপি সায়েন্স জাপানের নাসু এবং ওতসুতে দুটি আবাসিক স্কুল পরিচালনা করে।


File:Happy Science - panoramio.jpg|ব্রাজিল শোশিনকান
File:(1)Happy Science Sydney.jpg|সিডনি লোকাল ব্রাঞ্চ
File:Happy Science Sohonzan Shoshinkan.jpg|সোহোনজান শোশিনকান
File:Happy science chiba temple ceiling.jpg|চিবা শোশিনকান সিলিং
File:Happy Science University 01.JPG|হ্যাপি সায়েন্স ইউনিভার্সিটি


## বিতর্ক
হ্যাপি সায়েন্সকে ব্যাপকভাবে একটি কাল্ট বা উগ্র গোষ্ঠী হিসেবে বিবেচনা করা হয় এটি জাপানের অন্যতম বিতর্কিত নতুন ধর্ম। ১৯৯০-এর দশকে এই গোষ্ঠীর সাথে ওম শিনরিকিও-এর চরম শত্রুতা ছিল। এর ফলে রিউহো ওকাওয়ার গাড়ির এসি সিস্টেমে নার্ভ এজেন্ট ভিএক্স ইনজেকশন দিয়ে তাকে হত্যার একটি ব্যর্থ চেষ্টা করা হয়। এটি ছিল ওম সদস্যদের দ্বারা পরিচালিত ভিএক্স হামলার অন্যতম ঘটনা, যার পর ১৯৯৫ সালে টোকিও সাবওয়ে সারিন গ্যাস হামলা ঘটে। সেই হামলায় ১৪ জন মারা যান এবং ৫,০০০-এর বেশি মানুষ আহত হন।

হ্যাপি সায়েন্স কিছু প্রচারমূলক ভিডিও প্রকাশ করেছে যেখানে কোনো প্রমাণ ছাড়াই দাবি করা হয়েছে যে উত্তর কোরিয়া এবং চীন জাপানকে পারমাণবিক ধ্বংসের পরিকল্পনা করছে। ২০২০ সালের এপ্রিল পর্যন্ত প্রাপ্ত তথ্য অনুসারে, এই গোষ্ঠীটি "আধ্যাত্মিক ভ্যাকসিন" বিক্রি করেছে এবং মিথ্যা দাবি করেছে যে এগুলো কোভিড-১৯ প্রতিরোধ ও নিরাময় করতে পারে। তারা ভাইরাস সংক্রান্ত আশীর্বাদের জন্য ১০০ থেকে ৪০০ মার্কিন ডলার পর্যন্ত ফি নিয়েছে এবং রোগ প্রতিরোধ ক্ষমতা বাড়ানোর মিথ্যা দাবি করে ওকাওয়ার বক্তৃতার সিডি ও ডিভিডি বিক্রি করেছে। শুরুতে তারা সামাজিক দূরত্বের নিয়ম অমান্য করলেও পরে নিউইয়র্কের মন্দির বন্ধ করে দেয় এবং দাবি করে যে তারা দূর থেকেই তাদের ভ্যাকসিন প্রয়োগ করেছে।

২০১৭ সালের ফেব্রুয়ারিতে অভিনেত্রী ফুমিফা শিমিজু হ্যাপি সায়েন্সে পূর্ণকালীন কাজ করার জন্য হঠাৎ অভিনয় থেকে অবসর নেন। তিনি জানান যে শৈশব থেকেই তিনি তার পিতামাতার প্রভাবে এই সংগঠনের সদস্য ছিলেন।

ওকাওয়ার ছেলে এবং সম্ভাব্য উত্তরসূরি হিরোশি ওকাওয়া আন্দোলনটি ত্যাগ করেছেন এবং এখন তিনি এর অন্যতম কঠোর সমালোচক। 'দ্য নিউ ইয়র্ক টাইমস'-এর একটি নিবন্ধে তিনি মন্তব্য করেন, "আমি বিশ্বাস করি আমার বাবা যা করেন তা পুরোপুরি নিরর্থক"। তার বাবা হিরোশিকে "শয়তানের অনুসারী" বলে অভিহিত করেছেন এবং গোষ্ঠীটি তার বিরুদ্ধে মানহানির মামলা করেছে। ২০২২ সালের একটি সাক্ষাৎকারে হিরোশি হ্যাপি সায়েন্সকে একটি "কাল্ট" হিসেবে অভিহিত করেন। রিউহো ওকাওয়ার আধ্যাত্মিক যোগাযোগের সেশনগুলো সম্পর্কে হিরোশি বলেন, "এটি কেবল একটি অভিনয়"। হিরোশির মতে হ্যাপি সায়েন্সের সদস্য সংখ্যা মাত্র ১৩,০০০-এর কাছাকাছি।

## জনপ্রিয় সংস্কৃতিতে
২০২২ সালের ১০ ফেব্রুয়ারি মারিকো কিকুচি রচিত 'কামিসামা নো ইরু ইয়ে দে সোদাচিমাশিতা' (ঈশ্বর আছেন এমন একটি বাড়িতে বেড়ে ওঠা) নামক মাঙ্গা বা কমিক বইয়ের পঞ্চম অধ্যায়টি হ্যাপি সায়েন্সের চাপের মুখে প্রকাশক সুয়েশা সরিয়ে ফেলে। এই মাঙ্গায় হ্যাপি সায়েন্সসহ বিভিন্ন ধর্মীয় সংগঠনের সমালোচনা করা হয়েছিল। পরে ১৭ মার্চ ২০২২-এ অন্যান্য অধ্যায়গুলোও সরিয়ে নেওয়া হয়।

হ্যাপি সায়েন্স তাদের মতবাদ প্রচারের জন্য বেশ কিছু অ্যানিমেটেড সিনেমা, লাইভ অ্যাকশন ফিল্ম এবং ডকুমেন্টারি তৈরি করেছে। এর মধ্যে রয়েছে:

*অ্যানিমে:
**১৯৯১: শিয়াওয়াসেত্তে নানি (স্বল্পদৈর্ঘ্য চলচ্চিত্র)
**১৯৯৭: হার্মিস: উইন্ডস অফ লাভ
**২০০০: দ্য লজ অফ দ্য সান
**২০০৩: দ্য গোল্ডেন লজ
**২০০৬: দ্য লজ অফ ইটারনিটি
**২০০৯: দ্য রিবার্থ অফ বুদ্ধ
**২০১২: দ্য মিস্টিক্যাল লজ
**২০১৫-২০২১: দ্য লজ অফ দ্য ইউনিভার্স (তিন পর্বের চলচ্চিত্র সিরিজ)
**২০২৫: ড্রাগন হার্ট: অ্যাডভেঞ্চারস বিয়ন্ড দিস ওয়ার্ল্ড
*লাইভ অ্যাকশন:
**১৯৯৪: রেভেলেশনস অফ নস্ট্রাডামাস
**২০১২: দ্য ফাইনাল জাজমেন্ট
**২০১৬: তেনশি নি আই অ্যাম ফাইন
**২০১৭: কিমি নো মানাজাসি
**২০১৮: সারাবা সেইশুন, সাদেইরো সেইশুন
**২০১৯: ইমমর্টাল হিরো
**২০১৯-২০২১: কোকোরো নি ইওরিসৌ (তিন পর্বের প্রামাণ্যচিত্র)
**২০১৯: দ্য লাস্ট হোয়াইট উইচ
**২০২০: দ্য রিয়েল এক্সরসিস্ট
**২০২০: টুয়াইসবর্ন
**২০২১: বিউটিফুল লিউর
**২০২১: ইনটু দ্য ড্রিম অ্যান্ড হরর এক্সপেরিয়েন্স
**২০২২: দ্য চেরি বুশিডো
**২০২২: দ্য ডিভাইন প্রোটেক্টর: মাস্টার সল্ট বিগিনস
**২০২৩: লেট ইট বি - ফিয়ার নেভার এন্ডস
**২০২৩: বিফোর দ্য সানসেট

## তথ্যসূত্র

## টীকা

## আরও পড়ুন
* 
* Baffelli, E; Reader, Ian (2011). Competing for the apocalypse: religious rivalry and millennial transformations in a Japanese new religion. International Journal for the Study of New Religions 2 (1), 5-28
*  Clarke, Peter B. (ed.) (1999), 'Kofuku-no-Kagaku: The Institute for Research in Human Happiness' in *A Bibliography of Japanese New Religious Movements: With Annotations*, Surrey, UK, Japan Library (Curzon), , pp.&nbsp;149–67
* Pokorny, Lukas; Winter, Franz (2012). Creating Utopia': The History of Kofuku no Kagaku in Austria, 1989–2012, with an Introduction to Its General History and Doctrine. In: Hödl, Hans Gerald and Lukas Pokorny, ed. Studies on Religion in Austria. Volume 1, Vienna: Praesens, pp.&nbsp;31–79
* 
* 
*
* Yamashita, Akiko (1998), 'The "Eschatology" of Japanese new and new new religions: from Tenrikyo to Kofuku-no-Kagaku', *Japanese Religions* 23, 125–42

## বহিঃসংযোগ

*